
Génto Réino, 
Segne Capoulié, 
Car Counfraire, 
Cars ami felibre, 
Midamo e Messiés, 
Dono Mouret, Messiés e famiho Mouret, 


Vous voudriéu dire lou grand bonur que lou Counsistori m’an fa en 
m’elegissént Majourau, titulari de la cigalo de la Patrio. Pér iéu es 
quicon de remirable que sarai pas lést de desdublida. Apounde que farai 
moun proun pér pas decaupre mi counfraire e per n’en éstre digne. 


Ai agu la crespino d’éstre peirineja pér tres peirin de trio, la Majouralo 
Mario-Nadalo Dupuis, assessour dou Felibrige de Lengado-Roussihoun, 
qu’es ma meirino tambén de felibre mantenéire, e que m’a bén ajuda 
dins ma caminado felibrenco au sen de nosto Mantenénco de Lengado- 
Roussihoun. 

Piéi lou jouine Majourau Valéri Bigaud qu’avén sempre discuti e 
escambia emé simplecita, mai pas sénso grand plasé, d’abord qu’es un 
ome forgo apassiouna, un felibre de la bono, coume se dis. 

E moun peirin tresen : es musicaire, counferencié, istourian e que sabe 
igéu encaro, es lou dinami Majourau Michéu Benedeto qu’ai forco 
estimo pér éu, per sa sapiénci, soun enavans e soun gentun. 

Génto meirino e gént peirin vous gramacie dou founs de |’amo pér tout 
lou béu que m’avés pourgi. 

Fau mi gramaci di mai courau i Majourau qu’an vouta per icu au 
Counsistori de la Roco-Brou, vous gramacie de la fisango vostro que 
me pourtas, e proumete que farai moun proun pér pas vous decaupre. 
Aco di, coumprene e respéte li decisioun de li qu’an pas vouta pér iéu, 
mai de-segur qu’acd m’empachara pas de travaia coutrio em’éli. 
Voudriéu apoundre tambén que siéu mai qu’urous e fier per la cigalo 
dou Ventour qu’avés atribui 4 moun ami Jan-Bernat Plantevin que ben- 
astrugue dou founs dou cor. 


MI DAVANCIE 


PICHOT ISTOURI DE LA CIGALO DE LA PATRIO 
E SOUN “ESCOURREGUDO NOUVIALO” 


- La Cigalo de la Patrio es uno cigalo di mai lengadouciano, car fugue 
per lou cop proumié, en 1881, espingoulado au vestoun de |’Alesen, 
journalisto, biblioutecari, Pau Gaussen. Pau Gaussen nascu e mort en 
Alés (1845-1893) éro un gardés de la bono, nous a leissa manto uno 
obro pouético e tiatralo coume : “La fiero de Chambourigaud”, “La 
camisardo”, “Li miragi”’, “La péiro bavardo”, “La fiero de Sant 
Bartoumiéu’”, “Camisos e Courdeliés”, piei uno cansoun : “Estivenco” e 
acabara pér “Rouland” qu’es un dramo en 4 ate. 

- Aprés, en 1894, se vengué pausa sus l’avoucat, doutour en dre, sustitut 
e Maire de Carcassouno Segne Gastoun Jourdanne. Gastoun Jourdanne 
(1858-1905) éro de Carcassouno fugue tambén mémbre de |’ Académi 
di Jo Flourau. Nous leissé uno obro chanudo, literari, istourico e 
geougrafico subre sa vilo de Carcassouno, un laus e un esttdi subre lou 
revéi pouéti dis idiomo d’O, d’oubrage sus lou Felibrige emé 
L’evoulucioun felibrenco, Istori dou  Felibrige, Bibliougrafio 
lengadouciano de l’Audo, Countribucioun au fouclore de 1’ Audo e que 
sabe iéu encaro. 

- A la despartido de lou d’aqui en 1905 la cigalo de la Patrio s’es 
envoulado de-vers Toulouso per ounoura Segne Marius Bacquié- 
Fonade. Nascu e mort 4 Toulouso (1854-1910). Bacquié-Fonade éro lou 
foundadou de I’Escolo Moundino e paire de manto uno acioun 
felibrenco mounte s’envestissi¢é remirablamen. A forgo coulaboura a 
manto uno revisto e journau d’O, daumage qu’a pas edita si precious 
estudi. 

- La Cigalo de la Patrio nous revén a Cournelian d’Eraud per destingui 
Leoupold Vabre, medecin e l’un di foundadou de la Cigalo 
Lengadouciano, erian en 1911. Leoupold Vabre, nascu e mort a 
Cournelian (1864-1936), edité “Lous cants d’uno cigalo, (emé letro 
pourtissoun de Frederi Mistral) e “La festo des troubadours bezierencs”’. 
- Piéi, ounourara en 1936 lou pitre de Segne Péire Causse viticultour a 


Mount-Pelié. Péire Causse nascu e mort 4 Mount-Pelié (1883-1951), 
restavo au Mas di Felibre ounte faturavo si vigno, nous leissé, dins soun 
parla lengadoucian, pouémo, proso e cansoun emé : “Vers la terra, 
Centenari dau Cardinal de Cabriéres, Cansous dau pople, Jan se marida, 
Nadaus lengadoucian, Janetoun, La campana, La vendemia, Sus la 
grand routa, Ma gleiseta ansindo que manto uno autro cansoun. 


- En 1952, encaro mai proche de moun pais d’ Aigo-Morto, la Cigalo de 
la Patrio s’es pausado sus lou pitre lengadoucian dou Nimesen Jorgi 
Martin, foundadou de la soucieta felibrenco “La Jouvéngo Nimesenco” 
(1923), piéi la soucieta literari “La Tour Magno” (1930). Jorgi Martin 
nascu a Nime, mort a Mount-Pelié (1905-1981) vai nous leissa uno obro 
pouético e en proso mai la maje part sara estampado en lengo de la 
Republico e uno pichoto partido en prouvengau coume : “Dins li 
carriero au tems passa” e “L’amelié de Nime”. 

- En 1982 s’envoule, gaire luen de Nime, pér se pausa sus la vésto de 
velout negre dou Bouiarguié Andriéu Dupuis. Andriéu Dupuis nascu a 
Lioun, plantara caviho a Bouiargue enjusquo sa despartido, (1924- 
2004), éro un ome ousservable, saberu, courtés e di mai estima d’en 
touti. 

Aqui noun pode cita aqueste ome de trio sénso escriéure quauqui rego 
un pau mai chanudo sus éu, noun evoucarai sa drudo e remirablo vido 
proufeciounalo, just assajarai de parla de si passioun, de |’amour 
qu’avié pér soun pais e l’amour qu’avié pér li siéu. Lou Counsistori 
lelegigue Majourau a la Santo-Estello de 1982 que se debané dins 
aquesto bello vilo de Nico, resoun de mai pér n’en parla. 


Andriéu Dupuis (1924-2004) espeligué dins uno famiho felibrenco, 
paire e maire eron felibre, d’efet a sempre charra lou prouvengau emé li 
siéu. Aquest amour de la lengo lou fara rescountra li poucto e gardian li 
mai grand de Camargo coume Folco De Baroncelli, Jousé D’Arbaud, 
Bernat De Montaut-Manse, e, pau a cha pau s’apassiounara d’aquesto 
vido pouético e gardiano. A sege an fai lou gardianou encd dou 
Marqués, 1’avié pas meiouro escolo que la d’aqui pér pousqué liga sa fe 
de Roussatino e de Bouvino e soun amour per la literaturo prouvengalo 
camarguenco. Es dins aquesto memo fe de Bouvino que trevara de gént 


qu’an sachu marca soun tems coume Ubert Iounet, Founfono 
Guilherme, li Reinaud, li Lescot, Loustau e uno moulounado de gént 
apassiounant. 

Se plasié de dire : “La Camargo es lou retra d’un ideau de vido, de 
béuta, de valour que ié soun assoucia. Bandigués-léi per li besoun de 
Pinterés endustriau e veirés s’esvali la maje part dou tourisme liga a la 
Camargo”. 


Moussu Andriéu Dupuis avié uno amiracioun prefoundo per la plumo 
encantarello de l’uno di mai eae pouétesso dou Miejour Farfantello 
alias Enrieto Dibon, e quand la 
d’aqui, a l’autouno de sa vido, 
vengué avuglo es Segne 
Dupuis que ié legissié sis obro 
en ié baiant, a la demando de 
Farfantello, soun vejaire d’ome 
de letro. Ome de letro que nous 
leissé uno obro literari de trio 
ounte n’acampé un vintenau de 
pouémo e raconte camarguen 
d’un tems esvali dins “La 
Cabano dis Estang” e de que 
dire de soun pouémo “La 
preguiero gardiano” qu’escrivié 
en 1989 e que ¢ai-souto vaqui : 


LA PREGUIERO GARDIANO 
1 
De la palun ma voues t’apello, 
Segnour que m’as fa coume siéu 
Dins moun amo vanegarello, 
Ai garda cregnéngo de Diéu. 
2 
Ai pas toujour canta ta glori, 
Souventi-fes t’ai renega, 
Counéisses bén moun espelori, 
Méstre, sout ta léi fau plega. 
3 
Souto ma cabano de sagno, 
Ai, pas fa que prega ti Sant, 
Siéu peginous, ai la malagno, 
De viéure coume un sacripant. 
4 
Se m’es arriba pér sansouiro 
De béure un pau mai que se déu, 
Perdouno a l’amo pecadouiro, 
D’un gardianas de daladeéu. 
* 

Mai d’un cop, ai manca la messo, 
Que deviéu courseja li bidu, 
Ne m’en gardo ges d’amaresso, 
Toustéms aparo moun oustau. 
6 
Fai que la grand porto azurenco, 
De toun céu bado largamen, 
Davans moun amo camarguenco, 
Quand mourirai, Segnour, amen. 


LOU MAJOURAU Andriéu DUPUIS 
Sieisen CAPITANI de la NACIOUN GARDIANO 
(1990/2004) 


Dins aquest pouémo, lou Majourau a vougu temounia, que mau-grat 
qu’un gardian es siegue un “pau-parlo” o siegue un “gulaire”, un ome 
dur a l’obro, mai un pau “souvage”, que pou sembla un pau bestiari mai 
amant la fésto. es tamben e subre-tout un ome au grand cor, bon, 
generous e que sa Fe de Bouvino, fin finalo, lou raprocho de sa Fe en 
Diéu. 

Andriéu Dupuis partejo tambén uno génto e founso amista emé Riqueto 
e Enri Aubanéu, li rescontre e li vihado soun enflouri d’aneidoto de 
bouvino que s’acabon en felibrejado. 

Si grandi couneissén¢go, soun amour de |’obro bén coumplido fara d’éu 
un eicelént archivaire de |’ Antico Counfrarié de Sant Jorgi. Per li mémi 
resoun sara un grand Capitani de la Nacioun Gardiano, cita de-longo en 
eisémple crese que pode dire que devendra lou Capitani referissént pér 
li que lou van sucedi. 

En aparaire di mai afouga voudé sa vido touto a l’aparamen e 


l’espandimen de nosto idendita camarguenco, mai sa fierta proumiero 
éro bén la de sa famiho que i’adusié tout lou bounur qu’un ome poudié 
espera de la vido. 

Sa gento mouié Margarido ié vai douna quatre enfant, Brunoun |’ einat, 
Marc lou segound, Francés lou tresen e enfin la chato tant desirado 
Oudilo Alis. 

Oudilo Alis, que, lou pode tourna dire, fugué noumado Réino dou 
Felibrige pér la Grando Laureato di Jo Flourau Oudilo Rid, a la Santo- 
Estello de Nime de 1990. Lou paire, mai tambén lou Majourau qu’éro, 
fugue forgo pertouca de la recouneissén¢go felibrenco voudado a sa 
cadeto. 

Vaqui ! Es subre aquésti darrié mot adreissa au Majourau Capitani 
Andriéu Dupuis qu’acabe mi lausenjo e que reprene |’istouri de la 
Cigalo de la Patrio. 


- En 2005 aquesto meravihouso cigalo s’envoulé en Avignoun pér 
ounoura lou merite de Francés Mouret Cabiscou de l’escolo Capouliero 
dou Flourege que beilejé 33 an de tems. Fugué tambén, 24 an de tems 
lou souto-Sendi de Prouvéngo. Dono Mouret m’a di, un jour, touto la 
fierta de soun ome per aquesto Cigalo de la Patrio, pamens lou 
Majourau Mouret éro un grand saberu i diplomo multiple. Tout aco pér 
dire, famiho Mouret, qu’aquesto Cigalo de la Patrio, qu’aro sus moun 
pitre s’es pausado, es uno bello cigalo e que ma vido touto ié farai 
ounour. 


Adounc vaqui lou Laus de Francés MOURET (1924 — 2014) titulari de 
la Cigalo de la Patrio de 2005 a 2014 : Fiéu d’un musicaire de mestié, 
vidulounisto de trio a l’oupera d’Avignoun e tambén coumpousitour. 
L’enfant Francés grandira au coustat embelinaire de la musico classico 
e trevara li chalant de soun grand peirenau qu’éro capelié, au 20 carriero 
di Marchand, ounte vai s’inculca d’uno vido urbano diversificado que ié 
baiara lou goust di gént d’uno ciéuta boulegadisso. Amo aquesto toco 
emé lou mounde e apren de lis ama. Bono-di si grand meirau, que 
charravon de-longo lou prouvengau, mau-grat que quitavon de charra sa 
parladuro davans éu, s’embugara tambén d’aquesto culturo prouvengalo 


au cant embelinaire de nosto bello lengo e la gardara sa vido touto. Li 
gent i’avien mes “Francés déu Roucas”, car enfant avié coustumo de 
barrula de-longo proche la Roco di Dom, entendés “Le Rocher des 
Doms”. 

Coume nous lou dis tant poulidamen sa génto mouié Genevivo, Francés 
Mouret avié dous amour : Avignoun e Saut, avié coustumo de passa 
liver enco si gént e l’estiéu encd si grand. Passavo dounc touti si 
vacanco escoulari a Saut, vilajoun de la Vau-Cluso, sus lou pendis dou 
Ventour e lou planestéu d’Aubioun, anciano capitalo dou Coumtat dou 
meme noum. Parié coume s’éro nascu dins lou vilage couneissié tout 
lou mounde e s’es amistousa emé touti. Sa passioun dou tiatre ié fara 
founda uno assouciacioun que i’a mes “Lou Fougau de la Jouino Nesco 
de Saut”, ounte i¢ jougavon de pastouralo, de péco de tiatre en lengo e 
cantavon de Nouve de Saboly. La troupo se desplagavo d’en touti li 
vilage a l’entour. Dono Mouret se remémbro qu’éro estado lou véeire 
jouga, alor qu’éron meme pas enca marida. Segne Mouret quité lou 
tiatre de Saut, pér leissa soun beileja a-n-un ami, quouro fugué 
moubilisa pér la guerro, mai a sémpre treva lis oupera. 

Aprés agué davera un bacheleirat literari, fagué sis estudi de dre a la 
Faculta de Mount-Pelié, n’en sourtigué emé sa licénci e dous diplomo 
d’estudi superiour de Dre publi e d’Ecounoumio Poulitico. Sa tési de 
doéutourat en dre éro sus lis Estat Generau dins lou Coumtat Venessin a 
la véio de la Revoulucioun Franceso. Sis esttdi lou menéron dins lou 
mestié d’avoucat, 47 an de tems, e devengué un flame aparaire di dre de 
Pome, forgo presa e recouneigu. Bastounié de |’Ordre dis Avoucat, 
fugue tambeén ensignaire a l’Escolo Naciounalo de Dre e de Proucuro 
dis Avoua e au Céntre de Fourmacioun Proufessiounalo dis Avoucat a 
la Cour d’Apeu de Nime. Fugué destengui, pér sa flamo carriero, 
Chivalié de l’Ordre Naciounau d6éu Merite au titre dou Menistre de la 
Justigo, e tambén Chivalié dins |’Ordre di Paumo Academico. 

Fasié partido de l’Académi de la Vau-Cluso, qu’es uno soucieta sabénto 
creado en 1801, resté academician de noumbrousis annado e n’éro soun 
decan. 

Sa poupularita e soun engajamen faran que beilejé manto uno 
assouciacioun loucalo d’Avignoun, n’en devengué meme “Lou 
Presidént de l’Unioun di Presidént Avignounen”’. 


Grand espourtiéu, jougué au foute-balo au clube de baloun de Saut de la 
Vau-Cluso e n’en devengué tambén soun capitani, i’agantara bono 
renoumado e acabara sa carriero espourtivo dins li veteran. Fugue, 
aussi, souto-Presidént déu Clube Ipi de Saut, ounte se fasié courre 
subre-tout de cousso de chivau atala. 

Se maridé emé Genevivo e aguéron dous drole, Felip l’einat e Vincéns 
lou cadet. Felip endraiara sa vido proufeciounalo dins li piado de soun 
paire, presentara sa tési a Nime e a l’ouro d’aro es avoucat en 
Avignoun. Inculca d’aquesto culturo prouvengalo vai founda 
lassouciacioun Parlaren en Avignoun, vai edita un buletin, a sa debuto 
e per espargna li frés d’afranquimen fara lou pedoun pér lou distribui. 
Vincéns, éu, a persegui l’obro de soun grand en reprenent lou negoci de 
capelié que ié legué sa grand apres la despartido de soun espous. La 
capelarié au 20 carriero di Marchand es couneigudo dins la Franco 
touto, fugue classado Mounumen Istouri de Frango, sa fagado en bos e 
soun decor interiour de l’estile Louis lou Segen, toujour parié despié sa 
creacioun en 1860. 

Sara si Belli-Gént, Oudeto e Andriéu Tartanson, felibre touti dous, que 
i¢é faran descurbi lou Felibrige. Segne Andriéu Tartanson nascu a 
Fourcauquié (1905 — 1999) restavo en Avignoun, éro avoucat tambén e 
president d’ounour de Parlaren en Avignoun. Méstre en Gai Sabé nous 
leissé uno obro d’un desenau d’oubrage. En 1959 lou mantenéire 
Mouret acoumpagnara soun béu-paire en Arle e assistara 4 sa proumiero 
Santo-Estello. Piei a la Santo-Estello d’Avignoun de 1964 rescountrara 
Moussu e Madamo Feuilla que lou faran rintra au Felibrige. En 1972 
Francés Mouret s’encarto au Felibrige souto lou numero 8960. 

D’aqui intré au Flourege, fugué elegi souto-Cabiscou, piei Cabiscou en 
1981 e n’en resté au beileja 33 an de tems. Bono-di soun engajamen 
felibren e soun enavans pourtara daut |’Escolo Capouliero dins lou 
respéet de l’éime mistralen. 

En 1983, a la Santo-Estello d’Espalioun en Aveiroun, souto lou 
Capoulierat de Pau Rous lou counsistori felibren i¢ decernigué lou 
diplomo de Mestre d’Obro. 

En 2005 a la Santo-Estello d’Iero dins Var, souto lou Capoulierat de 
Péire Fabre, Francés Mouret presenta au majouralat pér tres peirin de 
trio, Carle Roure, Roubert Rousset e Jan-Marc Courbet, sara elegi 


Majourau dou Felibrige titulari de la Cigalo de la Patrio. Lou Majourau 
Francés Mouret sara forgo pertouca de l’ounour que lou counsistori 
felibren ié fai. Pourtara aquesto Cigalo d’Or emé grando fierta, se fasié 
bon dire qu’aqueste grand diplomo de Majourau, que demié touti si 
noumbrous diplomo qu’avié pouscu davera éro lou d’aqui que n’en éro 
lou mai fier. 


Vaqui ¢ai-souto lou counvit qu’avié manda a si counvida. 


Vaqui co que disié, en aquéu tems, dou Felibrige : 


LUU PLUUKEGE Mai tout-d'un-cop, tau qu'un ridéu de tiatrc 
3 LOU COUMITAT D'OUNOUR | Que s'escavarto, avau & l'avalido, 
7 Déu ribeirés e lis aubre e li colo, 
Soun urous de vous counvida | Tout vai en s‘aclatant, pér desparéisse 


ALA COUMUNO D’AVIGNOUD | 
Salo di Fésto 
Lou dissate 13 de Mai 

4 3 ouro déu tantost 


Davans un couloussau clapas de tourre 
Que lou souléu couchant enfioco e pinto 
| De resplendour reialo e purpurenco. 


Es Avignoun e lou Palais di Papo ! 


: . ign ! Avigi SUS SQA 2) col 
Ounte EN Péire FABRE Avignoun ! Avignoun sus sa grand Roco. 


, rr age Avignoun, la galoio campaniero 
Capoulié déu Felibrige gros, og pe 
CIGALO D'OR me Espigoulara . Q'uno apres l'autro en l'ér ausso li pouncho 


Au Bastounié Francés MOURET De si clouchié clavela d'embourigo ; 
DOU MAJOURAU La Cigalo de la Patrio Avignoun la fiholo de sant Péire, 
ue dins soun port n ‘a vist la barco é l'ancro 
5 8 teens En' ta li clau asa cel 
FRANCES MOURET Dins I amista € n'a pourta clau asa a nturo 
souto la présidénci de De merlet ; Avignoun, la génto vilo 
Dono Marie Josée ROIG Que lou mistrau estroupo emai descouifo 
Conse d’ Avignoun E que, de tant qu’a vist lusi la glori, 
Ancian Menistre N’a counserva que l'inchaiéngo d'elo ! 
Se poudra turta lou got F. Mistral « Lou Pouémo déu Roso » 
A nresenta 4 l'intrado De Ba de mmwmenneenié 


« Lou Felibrige es uno filousoufio e un ideau de vido. Mai la vido es en 
coustanto evoulucioun. Es uno réglo generalo que s’aplico en touti lis 
assouciacioun e mouvamen. Lou Felibrige noun i’escapo e 1é fau s’asata 
i necessita dou mounde e viéure emé soun téms, mai sénso renega sis 
Ourigino, soun passat, si principe, soun ideau, parteja per de 
generacioun. Lou miracle santestelen tiro au camin despiéei 1854 e sa 
durado de vido es uno provo de sa vitalita mai o mens grando segound 
li circoustanci. De tout segur lis elegi nouvelari soun de bon besoun e 
porton sang nou emé sis idéio e soun esperiénci terradourenco. Aquelo 


mescladisso a un efét pousiti¢u. Noun pode n’en dire mai a l’ouro d’aro. 
Mai de tout biais aprés li manifestacioun ufanouso de 2004, lou 
Felibrige se déu de regarda davans dins uno perspeitivo de judice, 
d’avisamen e de tenesoun per la defénso de la lengo, de la culturo e de 
Pidentita nostro dins la vertadiero draio Mistralenco. » 


Aquesto pensado dou Felibrige dou Mayjourau nouvelari Francés 
Mouret, i’a vounge an d’aco, se raprocho de la miéuno, “jouine” 
Majourau emé moun sang nou, mis idéio e moun viscu terradouren, e 
m’ajudo pér teni bon l’empento dins ma caminado felibrenco, e dins 
Vesper d’adurre ma péiro a la mount-joio dou Felibrige. 


Lou Majourau Mouret nous leissé pas d’obro literari, mai ¢ro lou cap- 
redatour de la revisto “Lou Flouregian” qu’enflourissié de béus article. 


Voudriéu gramacia, dou founs dou cor, sa génto véuso Dono Genevivo 
Mouret, si bravi drole Felip e Vincéns Mouret pér soun gentun, per sa 
tant génto espitalita e pér lis entre-signe tant precious qu’an pres lou 
tems de me trasmetre emé forgo avenén¢go. Voudriéu tambén faire lou 
sarramen, a-n-aquesto famiho, de sémpre faire ounour a-n-aquesto 
Cigalo de la Patrio que despiei 1881 s’es toujour pausado sus lou pitre 
d’ilustri davancié e lou Majourau Francés Mouret n’éro pas lou mendre. 


Vous gramacie, 


Majourau Gabriéu Brun, 
Cigalo de la Patrio, 
Sendi de Lengado-Roussihoun 
Camin dou Grand Courbiero 
30220 Aigo-Morto 
felibrige.languedocroussillon@orange.fr 
www. felibrige-languedoc. fr 
Nico lou 15 de mai de 2016 


